Tisztelt Képviselőtestület!

A Pápai Vízmű Zrt. a víziközmű-szolgáltatási ágazat 2016-2030. időszakra vonatkozó gördülő fejlesztési tervének az I. ütemében szereplő 2016. évre meghatározott felújítási és pótlási feladatainak körében módosítási kérelmet nyújt be a Magyar Energetikai és Közmű-szabályozási Hivatalhoz az 1. sz. mellékletben és az előterjesztésben foglaltak szerint.

A módosítást a gördülő fejlesztési terv készítése óta bekövetkezett alábbi változások indokolják:

Pápakovácsi viziközmű rendszer 2016.évi jóváhagyott GFT-t az alábbiak szerint kívánjuk módosítani.

V03-V-13 NA 600 acél távvezeték lecsatlakozó gépészet korszerűsítése 1.000 e Ft

V03-V-M1 ivóvízhálózat bekötővezeték létesítése, korszerűsítése 1.205 e Ft

A terv készítése óta bekövetkezett változás miatt más víziközmű-fejlesztés megvalósítása kap elsőbbséget.

A lecsatlakozó akna gépészeti elemeit karbantartással jó műszaki állapotban tudtuk tartani, így 2016.évben nem szükséges a teljes körű korszerűsítés.

A felszabaduló forrást pedig fel tudjuk használni az időközben halaszthatatlan igényként felmerülő 9 db bekötővezeték létesítésére, korszerűsítésére.

Az önkormányzat ellátásért felelősként a gördülő fejlesztési terv tartalmára nézve véleményezési joggal rendelkezik. A vélemény a jóváhagyásra benyújtott módosított terv mellékletét képezi.

Kérem a Tisztelt Képviselőtestületet, hogy az előterjesztést megtárgyalni és a határozati javaslatnak megfelelően elfogadni szíveskedjenek.

Pápakovácsi, 2016. ………………..

Burghardt Ferenc

polgármester

Határozati javaslat

Pápakovácsi Község Önkormányzata a víziközmű-szolgáltatásról szóló 2011. évi CCIX. törvény 11. § (4) bekezdése alapján a Pápai Vízmű Zrt., mint víziközmű-szolgáltató által a Magyar Energetikai és Közmű-szabályozási Hivatalhoz benyújtásra kerülő 2016. évre vonatkozó gördülő fejlesztési tervének módosításával a V03 víziközmű-rendszer tekintetében egyetért.

Határidő: azonnal

Felelős: Burghardt Ferenc polgármester